Správa zo služobnej cesty do Ruskej federácie

1.Účastník ZPC
   RNDr.Stanislav Dubnička, DrSc – vládny splnomocnenec
   Fyzikálny ústav SAV, Dúbravská cesta 9, 845 11 Bratislava
   anglicky, rusky, nemecky

2. Zahraničná pracovná cesta
   RF, Dubna, cesta vykonaná v dňoch 21.-24.9.2016, 
   Spojený ústav jadrových výskumov (SÚJV), 141 980 Dubna, 
   Moskovská oblasť
   Účasť na 120. zasadnutí Vedeckej rady SÚJV
   Cestovné náklady hradilo MŠVVŠ SR
   Ubytovanie hradil SÚJV v Dubne

3. Rámcový program pobytu
    odlet z Viedne 21.9.2016 o 12.15 Aeroflotom do Moskvy
    22.-23.9.2016 SÚJV v Dubne, 120. zasadnutie Vedeckej rady
    odlet z Moskvy 24.9.2016 o 15.30 Aeroflotom do Viedne
 
4. Stručný priebeh rokovaní  
    V dňoch 22.-23. 9. 2016 som sa zúčastnil 120. zasadnutia Vedeckej rady  SÚJV.
     Súhrnný prejav generálneho riaditeľa, V.Matveeva, obsahoval:
-	rozhodnutia Výboru vládnych splnomocnencov z apríla toho roku
-	splnenie odporúčaní 119. zasadnutia Vedeckej rady z februára toho roku
-	súčasný stav prioritných projektov SÚJV 
-	najnovšie výsledky výskumných aktivít SÚJV v Dubne
-	medzinárodné spolupráce ústavu
-	a reorganizačné orázky ústavu

    Hlavný vedecký tajomník SÚJV, N.Rusakovič, predstavil členom Vedeckej rady konečný náčrt 7-ročného plánu rozvoja SÚJV v rokoch 2017-2023.
    Plán jasne odráža jedinečnosť SÚJV ako multidisciplinárné medzinárodné výskumné centrum.
    Vedecká rada ocenila úsilie vynaložené Vedením SÚJV na integráciu ústavných bázových zariadení, ako sú NICA, SHE Factory, IBR-2 a Baikal-GVD, do európskych  a svetových  výskumných infraštruktúr.
    Schválila tiež upresnené pravidlá činnosti Programovo-konzultatívnych výborov pre fyziku častíc, jadrovú fyziku a pre fyziku kondenzovaných látok a biologických materiálov.
    Na zasadnutí Vedeckej rady, po diskusii s Vedením SÚJV, prišlo sa k záveru, že návrh na vytvorenie 4-tého PAC-u pre výskumy v biológii a medicíne jadrovými metódami sa vyrieši rozšírením PAC-u pre fyziku kondenzovaných látok a biologických materiálov.
    Vedecká rada SÚJV odsúhlasila udelenie
-	„Čestného doktora SÚJV“ rakúskemu fyzikovi, Fridrichovi Dydakovi
-	„Dželepovovu cenu“ Juliánovi Budagovovi
-	„Pontecorvovu cenu“ talianskému fyzikovi G.Bellinimu.
    Vedecká rada odsúhlasila predĺženie S.Dmitrievovi funkciu riaditeľa Laboratória jadrových reakcií o 2 roky, aby mohol dostavať unikátny cyklotron DC-280, ktorý je rozhodujúci  pre pokračovanie objavovania ťažkých prvkov Mendelejovej periodickej tabuľky za 118-tým prvkom, pre ktorý je medzinárodne navrhnutý názov podľa jeho objaviteľa z Dubny, Yu.Ts.Oganesiána.

    121. zasadnutie Vedeckej rady SÚJV je navrhnuté previesť 16.-17., alebo 23.-24. februára 2017.

5. Odporúčané závery
     Na základe návrhu Direkcie SÚJV vysielať už od budúceho roku špecialistov SR na fyziku ťažkých iónov na dlhodobé pobyty, aby mohli byť pripravení do výskumov v komplexe NICA po jeho oficiálnom spustení v roku 2019. Zapojiť aj v roku 2017 študentov magisterského štúdia a PhD univerzít na Slovensku do medzinárodnej trojtýžďnovej praxe, organizovanej v letných mesiacoch ústavom v Dubne.            

6. Prehľad prinesenej dokumentácie a miesto uloženia
    Protokol 120. zasadnutia Vedeckej rady SÚJV a Problémovo-tematický plán medzinárodnej spolupráce na rok 2016.
    Uložené sú u splnomocneného zástupcu vlády SR v SÚJV Dubna a členky Vedeckej rady SÚJV Prof. A.Z.Dubničkovej.

7. Osobitne vyhodnotený očakávaný prínos ZPC
     S realizáciou complexu NICA  bude zadaná objednávka veľkého napäťového zdroja u slovenského dodávateľa.                                  

8. Spôsob zverejnenia výsledkov ZPC, prenos získaných informácií
    Správa po vykonaní ZPC bola zaslaná v e-mailovej podobe na adresu
jana.krchnava@minedu.sk 

    Súhlasím so zverejnením správy na internete.

    Správu vypracoval:  RNDr.Stanislav Dubnička, DrSc. – splnomocnený zástupca vlády SR v SÚJV  

     Dátum: 

     Správu schválil: